Document ID: 31990D0221

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Απριλίου 1990 σχετικά με το πρόγραμμα-πλαίσιο για τις κοινοτικές δράσεις στον τομέα της έρευνας και της τεχνολογικής ανάπτυξης (1990-1994) (90/221/Ευρατόμ, ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130^Ο παράγραφος^1,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο^7,
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
τη γνώμη της Οικονομικής και Κοινωνικής Επιτροπής^(3),
Εκτιμώντας:
ότι, με την Ενιαία Ευρωπαϊκή Πράξη, έχει προστεθεί στη συνθήκη ΕΟΚ ο τίτλος VΙ (άρθρα 130 ΣΤ έως 130^Ο) ότι οι διατάξεις του εν λόγω τίτλου συνιστούν νέα νομική βάση των κοινοτικών δράσεων σε θέματα έρευνας και τεχνολογικής ανάπτυξης ότι, ειδικότερα, το άρθρο 130 ΣΤ θέτει στην Κοινότητα ως στόχο την ενίσχυση των επιστημονικών και τεχνολογικών βάσεων της ευρωπαϊκής βιομηχανίας και την προώθηση της ανάπτυξης της διεθνούς ανταγωνιστικότητάς της
ότι είναι ανάγκη να ενθαρρύνει η Κοινότητα τις επιχειρήσεις, συμπεριλαμβανομένων των μικρομεσαίων επιχειρήσεων, τα κέντρα ερευνών και τα πανεπιστήμια στις προσπάθειες που καταβάλλουν στον τομέα της έρευνας και της τεχνολογικής ανάπτυξης και ότι, για το σκοπό αυτό, είναι ανάγκη να ενισχύσει η Κοινότητα τις προσπάθειές τους για αμοιβαία συνεργασία με κατάλληλες δράσεις
ότι έχει γίνει δεκτό ότι οι μικρομεσαίες επιχειρήσεις μπορούν να συμβάλουν αισθητά στη διαδικασία εισαγωγής καινοτομιών, και ότι θα πρέπει να διαδραματίσουν σημαντικό ρόλο στην υλοποίηση κοινοτικών δράσεων έρευνας και τεχνολογικής ανάπτυξης, βοηθώντας έτσι στη βελτίωση της ανταγωνιστικότητας της βιομηχανίας σε διευρυμένη βάση ότι, συνεπώς, θα έπρεπε να δοθεί ιδιαίτερη προσοχή στις ειδικές ανάγκες των επιχειρήσεων αυτών ώστε να ενθαρρυνθεί η πρόσβασή τους στην πληροφόρηση, η ενεργός συμμετοχή
τους στα κοινοτικά προγράμματα και η ικανότητά τους να εκμεταλλεύονται τα αποτελέσματα της κοινοτικής έρευνας
ότι, βάσει του άρθρου 130^Θ, όλες οι κοινοτικές δράσεις που αναφέρονται στο άρθρο 130^Ζ εντάσσονται σε πολυετές πρόγραμμα-πλαίσιο
ότι, μετά το πρώτο πρόγραμμα-πλαίσιο 1984-1987, εγκρίθηκε δεύτερο πρόγραμμα-πλαίσιο 1987-1991 με την απόφαση 87/516/Ευρατόμ, ΕΟΚ^(4), όπως τροποποιήθηκε με την απόφαση 88/193/Ευρατόμ/ΕΟΚ^(5), και το οποίο ήδη υλοποιείται ότι πρέπει να προβλεφθεί η δυνατότητα να συνεχισθεί η υλοποίησή του, για τα ειδικά προγράμματα που δεν έχουν ακόμη εγκριθεί, ακόμη και μετά την έγκριση του τρίτου προγράμματος-πλαισίου 1990-1994
ότι, στις 13 Ιουνίου 1989, η Επιτροπή παρουσίασε ανακοίνωση σχετικά με "ένα πλαίσιο κοινοτικών δράσεων έρευνας και τεχνολογικής ανάπτυξης στη δεκαετία 1990"
ότι, εξάλλου, κατ' εφαρμογή του άρθρου 4 της απόφασης 87/516/Ευρατόμ, ΕΟΚ, η Επιτροπή προέβη σε εξέταση και εκτίμηση της προόδου της υλοποίησης του δευτέρου προγράμματος-πλαισίου, ειδικότερα μέσω μιας έκθεσης αξιολόγησης από ομάδα ανεξάρτητων εμπειρογνωμόνων
ότι, λόγω του γρήγορου ρυθμού της τεχνολογικής ανάπτυξης, των νέων οικονομικών προκλήσεων τις οποίες η Κοινότητα οφείλει να αντιμετωπίσει, του αυξημένου ανταγωνισμού σε παγκόσμιο επίπεδο, καθώς και της ανάγκης να διασφαλισθούν οι προοπτικές μετά το 1992, η κοινοτική δράση σε θέματα έρευνας και τεχνολογικής ανάπτυξης πρέπει να ενισχυθεί και να ολοκληρωθεί ότι, υπό το φως αυτών των στοιχείων, κρίθηκε σκόπιμο να θεσπισθεί, για την περίοδο 1990-1994, ένα νέο πρόγραμμα-πλαίσιο το οποίο να συναρθρώνεται με το τρέχον πρόγραμμα-πλαίσιο 1987-1991
ότι οι δράσεις της Κοινότητας πρέπει να εμπνέονται από την αρχή της επικουρικότητας και ότι, ως εκ τούτου, οι κοινοτικές δράσεις στον τομέα της έρευνας και της τεχνολογικής ανάπτυξης πρέπει να συνιστούν προστιθέμενη αξία σε σχέση με τις δράσεις που αναλαμβάνονται σε εθνικό ή άλλο επίπεδο
ότι οι προσπάθειες πρέπει να συγκεντρωθούν σε περιορισμένο αριθμό δράσεων που να ανταποκρίνονται στους στρατηγικούς στόχους που καθορίζονται από το πρόγραμμα-πλαίσιο
ότι έχει μεγάλη σημασία να προωθηθεί η αρμονική σφαιρική ανάπτυξη της Κοινότητας προκειμένου να ενισχυθεί η οικονομική και κοινωνική της συνοχή ότι η υλοποίηση των κοινών πολιτικών της Κοινότητας καθώς και η στρατηγική της σε θέματα έρευνας και τεχνολογικής ανάπτυξης θα συμβάλουν στην επίτευξη του στόχου αυτού ότι ένα κοινοτικό πρόγραμμα-πλαίσιο έχει και αυτό ένα ρόλο να παίξει, παράλληλα με άλλα κοινοτικά μέσα, συμβάλλοντας στην ενίσχυση των υποδομών και του επιστημονικού και τεχνολογικού δυναμικού απανταχού της Κοινότητας
ότι η διαδικασία της τεχνολογικής προόδου συνεπάγεται συνέχεια δράσεων με αλλεπάλληλες διασυνδέσεις, εκτεινόμενων από τη βασική έρευνα μέχρι την επίδειξη εφαρμογών νέων τεχνολογιών ότι, πάντως, το προανταγωνιστικό στάδιο θα πρέπει να διατηρήσει κεντρικό και κύριο ρόλο στις κοινοτικές δράσεις έρευνας και τεχνολογικής ανάπτυξης
ότι η προπαρασκευαστική διάσταση στον τομέα προτύπων, που αναφέρεται στο άρθρο 130^ΣΤ της συνθήκης ΕΟΚ, θα μπορούσε να ωσει τη δυνατότητα στις κοινοτικές δράσεις έρευνας και τεχνολογικής ανάπτυξης να εξασφαλίσουν τις επιστημονικές και τεχνικές βάσεις που είναι αναγκαίες για την κατάρτιση των πρεπόντων προτύπων και προδιαγραφών ότι η προσέγγιση αυτή θα διευκολύνει το έργο της Κοινότητας ώστε να ανταποκριθεί στις αυξημένες ευθύνες που συνδέονται με την υλοποίηση της ενιαίας αγοράς στους άλλους τομείς, όπως το περιβάλλον, η ασφάλεια και η υγεία
ότι το Κοινό Κέντρο Ερευνών καλείται να συμβάλει στην υλοποίηση του προγράμματος-πλαισίου, ιδίως στους τομείς όπου μπορεί να προσφέρει ένα ουδέτερο και ανεξάρτητο δυναμικό εμπειρογνωμοσύνης, προς όφελος του συνόλου των κοινοτικών πολιτικών
ότι η διάδοση και η αξιοποίηση των αποτελεσμάτων των δράσεων έρευνας και τεχνολογικής ανάπτυξης συνιστούν απαραίτητο στοιχείο της διαδικασίας εισαγωγής καινοτομιών, ιδίως για τις μικρομεσαίες επιχειρήσεις, και, ότι, γι' αυτό το λόγο, αφενός μεν κάθε πρόγραμμα πρέπει να ορίζει σαφώς τις λεπτομέρειες της διάδοσης αυτής, αφετέρου δε πρέπει να προβλεφθεί μια κεντρική δράση διάδοσης και αξιοποίησης των αποτελεσμάτων της έρευνας
ότι πρέπει να αναληφθεί νέα πρωτοβουλία για την ενίσχυση της κινητικότητας και της επαγγελματικής κατάρτισης των νέων ερευνητών μεταπτυχιακού και μεταδιδακτορικού επιπέδου, ιδίως με βάση δίκτυα που συγκεντρώνουν τόσο τα δημόσια όσο και τα ιδιωτικά εργαστήρια και ομάδες έρευνας των κρατών μελών, σε ολόκληρη την Κοινότητα
ότι η υλοποίηση του προγράμματος-πλαισίου πραγματοποιείται μέσω ειδικών προγραμμάτων και ότι επίσης μπορεί να γίνεται μέσω συμπληρωματικών προγραμμάτων κατά την έννοια του άρθρου^130^Κ, συμμετοχών κατά την έννοια του άρθρου^130^Λ και συνεργασιών με τρίτες χώρες ή με διεθνείς οργανισμούς κατά την έννοια του άρθρου^130^Μ, ή και μέσω κοινών επιχειρήσεων ή άλλων δομών κατά την έννοια του άρθρου^130^Ν της συνθήκης ΕΟΚ
ότι, με την επιλογή των κατάλληλων μέσων, σύμφωνα με
τα άρθρα^139^Λ και Μ της συνθήκης ΕΟΚ, θα πρέπει να προωθηθούν πρόσθετες σχέσεις μεταξύ της κοινοτικής δράσης και των προγραμμάτων Eureka, τα οποία εγγράφονται στην προέκταση της στρατηγικής της Κοινότητας στους τομείς της έρευνας και της τεχνολογικής ανάπτυξης
ότι η Κοινότητα είναι διατεθειμένη να συνεργαστεί, κατά τρόπο αμοιβαία επωφελή, με τρίτες χώρες, ιδίως δε με εκείνες που έχουν που έχουν συνάψει συμφωνίες-πλαίσια με τις Κοινότητες
ότι έχει αυξηθεί η συμβολή των δράσεων της ευρωπαϊκής συνεργασίας στον τομέα της επιστημονικής και τεχνικής έρευνας (Cost), στην υλοποίηση του προγράμματος-πλαισίου καθώς και ο ειδικός και συμπληρωματικός τους ρόλος, ως εκ του γεγονότος ότι ενθαρρύνουν την επιστημονική και τεχνική συνεργασία μεταξύ της Κοινότητας και των μελών του Cost με πολυμερή προγράμματα στον τομέα της έρευνας
ότι πρέπει να εκτιμηθεί, σύμφωνα με το άρθρο^130^Θ παράγραφος^1 της συνθήκης ΕΟΚ, το ποσό των κοινοτικών χρηματοδοτικών μέσων που απαιτείται για την πραγματοποίηση των προτεινόμενων δράσεων έρευνας και ανάπτυξης ότι αυτό το ποσό δεν αντίκειται στις δημοσιονομικές προοπτικές που περιλαμβάνονται στη διοργανική συμφωνία της 29ης Ιουνίου 1988 για τα έτη 1990 έως 1992
ότι, όσον αφορά την υλοποίηση του προγράμματος-πλαισίου το 1993 και 1994, πρέπει να προβλεφθεί ένα ποσό που κρίνεται αναγκαίο και να εξασφαλιστεί η συνέχεια των ερευνητικών δραστηριοτήτων
ότι ζητήθηκε η γνώμη της Επιτροπής Επιστημονικής και Τεχνικής ιΕρευνας (Crest),
ότι η Επιστημονική και Τεχνική Επιτροπή που αναφέρεται στο άρθρο 7 της συνθήκης Ευρατόμ ερωτήθηκε από την Επιτροπή των Ευρωπαϊκών Κοινοτήτων και έδωσε τη γνώμη της,
ΑΠΟΦΑΣΙΖΕΙ:
Άρθρο 1
1. Το παρόν πρόγραμμα-πλαίσιο για κοινοτικές δράσεις στον τομέα της έρευνας και της τεχνολογικής ανάπτυξης, καλούμενο στο εξής "τρίτο πρόγραμμα-πλαίσιο", καλύπτει την περίοδο 1990-1994. Οι αποφάσεις που έχουν εγκριθεί για την υλοποίηση της απόφασης 87/516/Ευρατόμ, ΕΟΚ σχετικά με το πρόγραμμα-πλαίσιο 1987-1991 δεν θίγονται από την παρούσα απόφαση. Οι αποφάσεις που απαιτούνται προκειμένου να συμπληρωθεί η εφαρμογή της απόφασης 87/516/Ευρατόμ, ΕΟΚ, μπορούν να εγκριθούν.
2. Το τρίτο πρόγραμμα-πλαίσιο προβλέπει την υλοποίηση των εξής δράσεων:
- Τεχνολογίες ευρείας διάδοσης:
1. ^Τεχνολογίες των πληροφοριών και των επικοινωνιών.
2. ^Βιομηχανικές τεχνολογίες και τεχνολογίες υλικών.
- Διαχείριση των φυσικών πόρων:
3. ^Περιβάλλον.
4. ^Βιοεπιστήμη και βιοτεχνολογία.
5. ^Ενέργεια.
- Αξιοποίηση των πνευματικών πόρων:
6. ^Ανθρώπινο κεφάλαιο και κινητικότητα.
3. Με την επιφύλαξη του ποσού των 3^125^εκατομμυρίων Ecu το οποίο εκτιμάται ότι απαιτείται για το πρόγραμμα-πλαίσιο 1987-1991, και το οποίο είναι δυνατόν να εγγραφεί στον προϋπολογισμό από το 1990, το ποσό που εκτιμάται ότι απαιτείται για τη χρηματοδοτική συμμετοχή της Κοινότητας στο σύνολο του προγράμματος ανέρχεται σε 5^700^εκατομμύρια Ecu εκ των οποίων 2^500^εκατομμύρια Ecu εκτιμώνται ως απαραίτητα κατά τη διάρκεια των ετών 1990, 1991 και 1992 και 3^200^εκατομμύρια Ecu κατά τη διάρκεια των ετών 1993 και 1994.
4. Το τελευταίο αυτό ποσό προορίζεται για τη χρηματοδότηση, το 1993 και 1994, των δράσεων που θα αναληφθούν κατά την περίοδο 1990-1992. Εάν το ποσό αυτό καλύπτεται από τις δημοσιονομικές προοπτικές που θα καθοριστούν ενδεχομένως για τα έτη 1993 και 1994, θεωρείται ότι επιβεβαιώνεται. Σε όλες τις άλλες περιπτώσεις, το Συμβούλιο θα πρέπει να λάβει, το ταχύτερο δυνατόν, και σύμφωνα με το άρθρο^130^Ο παράγραφος^1, τις αναγκαίες αποφάσεις για τη διασφάλιση της συνέχειας του παρόντος προγράμματος-πλαισίου.
5. Η κατανομή του ποσού που κρίνεται αναγκαίο, για την περίοδο 1990-1994, μεταξύ των έξι δράσεων που αναφέρονται στην παράγραφο 2, καθορίζεται στο παράρτημα^Ι.
6. Οι αναφερόμενες στην παράγραφο^2 δράσεις καθώς και οι επιστημονικοί και τεχνικοί στόχοι τους περιγράφονται στο παράρτημα^ΙΙ.
7. Τα κριτήρια επιλογής που πρέπει να εφαρμοστούν κατά την εφαρμογή του προγράμματος-πλαισίου καθορίζονται στο παράρτημα^ΙΙΙ.
Άρθρο 2
1. Η εφαρμογή του τρίτου προγράμματος-πλαισίου πραγματοποιείται μέσω ειδικών προγραμμάτων σύμφωνα με τα άρθρα^130^Ι και 130^Ξ της συνθήκης ΕΟΚ. Για τις δραστηριότητες που εμπίπτουν στη συνθήκη Ευρατόμ, τα προγράμματα καθορίζονται σύμφωνα με το άρθρο 7 της εν λόγω συνθήκης. Κάθε πρόγραμμα συσχετίζεται με μία από τις δράσεις που αναφέρονται στο άρθρο ^1 παράγραφος^2.
2. Για την εφαρμογή του ως άνω προγράμματος-πλαισίου είναι δυνατό να αποφασιστούν, έαν παραστεί ανάγκη, συμπληρωματικά προγράμματα κατά την έννοια του άρθρου^130^Κ, συμμετοχές κατά την έννοια του άρθρου^130^Λ, συνεργασίες κατά την έννοια του άρθρου^130^Μ και κοινές επιχειρήσεις ή οιαδήποτε άλλη δομή κατά την έννοια του άρθρου^130^Ν της συνθήκης ΕΟΚ. Στις περιπτώσεις αυτές, η απόφαση λαμβάνεται από το Συμβούλιο σύμφωνα με τους κανόνες της συνθήκης.
3. Σε περίπτωση που λαμβάνεται απόφαση κατ' εφαρμογή του άρθρου 1 παράγραφος 4, τα διάφορα ειδικά προγράμματα ή οι άλλες αποφάσεις υφίστανται προσαρμογή ούτως ώστε να ληφθεί υπόψη η εν λόγω απόφαση.
4. Κάθε ειδικό πρόγραμμα ορίζει τους συγκεκριμένους στόχους του και προβλέπει μία αξιολόγηση των αποτελεσμάτων που επιτυγχάνονται σε σχέση με τους στόχους αυτούς και με τα κριτήρια του παραρτήματος ΙΙΙ, μεταξύ των οποίων περιλαμβάνεται το κριτήριο της συμβολής στην ενίσχυση της οικονομικής και κοινωνικής συνοχής της Κοινότητας.
Άρθρο 3
Οι λεπτομέρειες για τη χρηματοδοτική συμμετοχή των Κοινοτήτων στο σύνολο του τρίτου προγράμματος-πλαισίου, είναι οι προβλεπόμενες από το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων.
Τα ποσοστά χρηματοδοτικής συμμετοχής της Κοινότητας ορίζονται στο παράρτημα ΙV.
Άρθρο 4
Οι ενέργειες διάδοσης των γνώσεων και αξιοποίησης των αποτελεσμάτων των ειδικών και των συμπληρωματικών προγραμμάτων που περιγράφονται στο παράρτημα ΙΙ, εφαρμόζονται αφενός μεν στα ειδικά και συμπληρωματικά προγράμματα, αφετέρου δε μέσω μιας συγκεντρωτικής δράσης.
Το ποσό που κρίνεται αναγκαίο για την προαναφερόμενη συγκεντρωτική δράση ανέρχεται σε 57 εκατομμύρια Ecu, όπως αναφέρεται στο παράρτημα Ι.
Για τις λεπτομέρειες διάδοσης των γνώσεων, και ειδικότερα ο ορισμός και η εφαρμογή της συγκεντρωτικής δράσης, θα ληφθεί απόφαση του Συμβουλίου.
Άρθρο 5
Κατά τη διάρκεια του τρίτου έτους εκτέλεσης του τρίτου προγράμματος πλαισίου, η Επιτροπή εξετάζει την πρόοδο της υλοποίησής του με βάση τα λεπτομερή κριτήρια του παραρτήματος ΙΙΙ. Η Επιτροπή εκτιμά ιδίως εάν οι στόχοι, οι προτεραιότητες, οι σκοπούμενες δράσεις καθώς και τα χρηματοδοτικά μέσα εξακολουθούν να ανταποκρίνονται στην εξέλιξη της κατάστασης. Η. Επιτροπή αξιολογεί επίσης το σύνολο των ειδικών προγραμμάτων που εφαρμόζονται στα πλαίσια της απόφασης 87/516/Ευρατόμ, ΕΟΚ, και ανακοινώνει στο Συμβούλιο τα αποτελέσματα της εξέτασης και της αξιολόγησης αυτής μαζί με τις παρατηρήσεις της.
Μετά την εξέταση της ανακοίνωσης αυτής από το Συμβούλιο, η Επιτροπή υποβάλλει στο Συμβούλιο τις αναγκαίες προτάσεις αποφάσεων.
Στο τέλος της εφαρμογής του τρίτου προγράμματος-πλαισίου, η Επιτροπή προβαίνει σε νέα αξιολόγησή του.
Λουξεμβούργο, 23 Απριλίου 1990.

Labels: 7